Jeg ville have sex hele tiden, og det ville han slet ikke. Men mange gange gjorde han det blot for at gøre mig glad. Når han ikke ville, har jeg kørt psykisk på ham og spurgt ham, om der var noget galt med mig, siden han ikke ville. Det gjorde jeg mest for at få ham til at få dårlig samvittighed, så vi alligevel kunne have sex.

Jeg tænkte slet ikke over, at det var forkert, fordi jeg var for ung. Jeg var så besat af at have sex. For jeg kunne få helt ondt i maven og tænke, at der var noget galt med mig, hvis han ikke ville.

Det gik først rigtig op for mig, hvad jeg har gjort, da jeg lyttede til podcasten. Når man bliver mere voksen, bliver man klogere, og man begynder at lære, hvad der er okay seksuelt. Så det er først nu, at jeg virkelig fortryder, hvad jeg har gjort.